യുഎഇയില് തിരിച്ചറിയല് രേഖകള് എടുക്കാത്തതിനും കുട്ടിയെ സ്കൂളില് ചേര്ക്കാത്തതിനും പിതാവിനെതിരെ കേസ് ദുബായ് : തിരിച്ചറിയല് രേഖകള് ശേഖരിക്കാത്തതിനാലും മകളെ സ്കൂളില് ചേര്ക്കാത്തതിനും പിതാവിനെതിരെ നടപടിയെടുത്ത് ദുബായ് പബ്ലിക് പ്രോസിക്യൂഷന് . കേസ് കുടുംബ കോടതിയിലേക്ക് കൈമാറിയെന്ന് പബ്ലിക് പ്രോസിക്യൂഷന് അറിയിച്ചു. കുട്ടിക്ക് തിരിച്ചറിയല് രേഖകള് എടുക്കാത്തതിനും കൃത്യമായ കാരണങ്ങളില്ലാതെ കുട്ടിയെ സ്കൂളില് ചേര്ക്കാത്തതിനും പിതാവിനെതിരെ ക്രിമിനല് കേസുകളാണ് രജിസ്റ്റര് ചെയ്തിരിക്കുന്നതെന്ന് പ്രോസിക്യൂഷന് അറിയിച്ചു. രണ്ട് കുറ്റകൃത്യങ്ങളും യുഎഇയിലെ ബാലാവകാശ നിയമപ്രകാരം വദീമ നിയമം ശിക്ഷാര്ഹമാണ്. കുട്ടികള്ക്കെതിരായ 103 കുറ്റകൃത്യങ്ങളാണ് 2020 ല് റിപ്പോര്ട്ട് ചെയ്യപ്പെട്ടതെന്ന് ദുബായ് പൊലീസ് വെളിപ്പെടുത്തി. ഇവയില് 17 കേസുകള് കുട്ടികള്ക്ക് തിരിച്ചറിയല് രേഖകള് എടുക്കാത്ത കാരണത്താലാണ് . കുട്ടികളുടെ വിദ്യാഭ്യാസ അവകാശങ്ങള് നിഷേധിച്ചതിന് 14 കേസുകളും രജിസ്റ്റര് ചെയ്തു. അതെ സമയം രാജ്യത്തെ മുഴുവന് കുട്ടികള്ക്കും മാന്യമായ ജീവിത സാഹചര്യങ്ങള് ഒരുക്കേണ്ടതും ആരോഗ്യ, വിദ്യാഭ്യാസ സൗകര്യങ്ങള് നല്കേണ്ടതും അവശ്യ സേവനങ്ങള്ക്ക് വിവേചനമില്ലാതെ തുല്യ അവസരം നല്കേണ്ടതും നിര്ബന്ധമാണെന്ന് ദുബായ് പൊലീസ് മനുഷ്യാവകാശ വിഭാഗം ഡയറക്ടര് മേജര് ജനറല് ഡോ. മുഹമ്മദ് അബ്ദുല്ല അല് മുര് വ്യക്തമാക്കി .The post യുഎഇയില് തിരിച്ചറിയല് രേഖകള് എടുക്കാത്തതിനും കുട്ടിയെ സ്കൂളില് ചേര്ക്കാത്തതിനും പിതാവിനെതിരെ കേസ് first appeared on MalayalamExpressOnline.